Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, azienda-instalazioak direla-eta dauden distantzia-mugapenei eta abelburu-kopuruei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak martxoaren 10eko Osoko Bilkuran ahoz erantzun dezan:

Maiatzaren 30ean amaituko da Nafarroako Parlamentuak onetsitako luzamendua, abeltzaintzako instalazio berriak paratu eta lehendik daudenak handitzekoa.

Nafarroako Abereen Osasunari buruzko azaroaren 16ko 11/2000 Foru Legea aldatzeko foru lege proiektua ez denez onetsi, hauxe jakin nahi dugu:

Zein da Nafarroako Gobernuaren egoera, azienda-instalazioen arteko distantzia eta abelburu-kopurua mugatzeari dagokionez?

Iruñean, 2022ko martxoaren 3an

Foru parlamentaria: Pablo Azcona Molinet